Diari Oficial de la Generalitat Valenciana


Sumari del DOGV 4365, del 25-10-2002 (2002/11535)

Informació pública de la desestimació de la programació del sector Pontazgo.
----------------------------------------------------------------------------

### Dades del document

Número de DOGV
:   4365

Data del DOGV
:   25-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11596


Organisme emissor
:   Ajuntament de Benicàssim

Tipus de document
:   Anunci

Informació pública de la desestimació de la programació del sector Pontazgo. [2002/A11225]
  
L'Ajuntament en ple, en la sessió celebrada el dia 7 d'octubre de 2002, va adoptar, entre altres, l'acord relatiu a la desestimació de la programació relativa al desenvolupament urbanístic del sector Pontazgo, de Benicàssim.
  
L'acord, en la seua part dispositiva, diu:
  
«Primer
  
Desestimar la programació relativa al desenvolupament urbanístic del sector Pontazgo, del Pla General d'Ordenació Urbana, presentada per la mercantil Altipla, SA, d'acord amb les consideracions exposades anteriorment.
  
Segon
  
Adoptar el compromís de preparació municipal d'unes bases de programació per a la citada zona, o que abaste en tot cas l'àmbit anteriorment presentat, en el termini màxim de dos mesos des de la publicació d'aquest acord en el Diari Oficial de la Generalitat Valenciana, sense acceptar, fins a l'aprovació de les citades bases, cap iniciativa privada de programació respecte de l'esmentat àmbit.
  
Tercer
  
Notificar aquest acord a la mercantil Altipla, SA, així com als al·legants respecte de la citada proposició.
  
Quart
  
Donar a aquest acord l'oportuna publicitat mitjançant la publicació de la part dispositiva d'aquest acord en el Diari Oficial de la Generalitat Valenciana, Butlletí Oficial de la Província, tauler d'anuncis i un periòdic d'àmbit provincial.
  
Cinqué
  
Contra aquesta resolució que posa fi a la via administrativa es podrà interposar recurs de reposició amb caràcter potestatiu davant del mateix òrgan que ha dictat la resolució. També es podrà impugnar aquesta resolució directament davant de l'ordre jurisdiccional contenciós administratiu. No es podrà interposar recurs contenciós administratiu fins que no siga resolt expressament el recurs de reposició o s'haja produït la desestimació presumpta del recurs de reposició interposat (article 116 de la Llei de Règim Jurídic de les Administracions Públiques i Procediment Administratiu Comú, 30/1992, modificada per la Llei 4/1999). Termini per a interposar el recurs de reposició: un mes a comptar des del dia següent a què es reba aquesta notificació. Si en el mes de venciment no hi hagués dia equivalent s'entén que el termini expira l'últim dia del mes. Termini per resoldre el recurs: un mes des de la seua interposició; i contra aquesta resolució no es podrà interposar un nou recurs de reposició.
  
Contra la resolució que resolga el recurs potestatiu de reposició o contra aquesta resolució que es notifica ara, es podrà interposar recurs contenciós administratiu davant del Jutjat Contenciós Administratiu de Castelló, dins del termini de dos mesos comptats des del dia següent al de la recepció d'aquesta notificació, segons estableixen els articles 8 i 46 de la Llei 29/1998, Reguladora de la Jurisdicció Contenciosa Administrativa. No obstant això, es podrà exercitar qualsevol altre recurs o acció que es considere procedent.»
  
Cosa que es publica per a general coneixement.